Lionel Messi

2003 - 2005: Vstup do prvého tímu

Počas sezóny 2003/2004, jeho štvrtej v Barcelone, debutoval v rekordných piatich kategóriach. Po tom, čo sa stal hráčom turnaja v štyroch medzinárodných predsezónnych turnajov s Juvenilom B, odohral len jeden oficiálny zápas za nich. Následne sa presunul do Juvenilu A, kde strelil 18 gólov v 11 ligových zápasoch. Messi bol jedným z niekoľkých mladých hráčov, ktorý boli povolaný do prvého tímu počas medzinárodnej prestávky. Francúzsky krídelník Ludovic Giuly vysvetlil ako sa mu teenager Leo dostal do oka počas tréningu prvého tímu, pod vedením Franka Rijkaarda: "Zničil nás všetkých... Všetci ho kopali, aby sa vyhli tomu, že ich tento chlapec zosmiešni. On sa len postavil a hral ďalej. Obehol štyroch hráčov a strelil gól. Aj najlepší stredný obrancovia bol nervózny. Bol mimozemšťan." V 16 rokoch, štyroch mesiacoch a 23 dňoch si odbil debut za prvý tím, keď prišiel na ihrisko v 75. minúte počas priateľského zápasu proti FC Porto 16. novembra 2003. Jeho výkon, dve vytvorené šance a strela na bránu zapôsobili na technický personál, a následne začal dennodenne trénovať s rezervou tímu, Barcelonou B, a týždenne s prvým tímom. Po jeho prvom tréningu so seniorskou zostavou povedal svojim spoluhráčom hviezdy Ronaldinho, že tento 16-ročný chlapec bude lepším hráčom ako on sám. Messiho najlepšímformáciu do prvého tímu. je to fetak
Pre získanie ďalších skúseností sa Messi okrem hrania v Juvenile A pripojil aj do Barcelony C, kde odohral prvý zápas za tretí tím 29. novembra. Pomohol jej zachrániť sa zo zostupových zón v Tercera Divisón, keď strelil päť gólov v desiatich zápasoch, vrátane hattricku za osem minút počas zápasu Copa del Rey, kde hral jeho súčasný protihráč Sergio Ramos za Sevillu. Jeho progres rezultoval v prvý profesionálny kontrakt, ktorý podpísal 4. februára 2004. Jeho platnosť bola do roku 2012 a obsahovala výkupnú klauzulu 30 miliónov €. O mesiac neskôr (6. marca) debutoval v Barcelone B v Segunda División B a jeho výkupná klauzula automaticky vzrástla na 80 miliónov €. Odohral päť zápasov za Barcelonu B, ale gól nestrelil. Fyzický bol slabší ako jeho protihráči, ktorý boli často oveľa starší a vyšší. Na tréningu preto pracoval na zväčšenie svalovej hmoty a celkovej sily, aby sa mohol svojich obrancov ľahko zbaviť. Ku koncu sezóny sa vrátil do oboch mládežníckych tímov a pomohol Juvenilu B vyhrať ligu. Sezónu ukončil strelím 36 gólov v oficiálnych súťažiach za štyri z piatich tímov.
Počas sezóny 2004/2005 bol Messi istým hráčom Barcelony B. Odohral za ňu 17 zápasov a strelil 6 gólov. Od debutu v minuloročnom novembri nebol povolaný do prvého tímu, ale v októbri 2004 starší hráči poprosili Franka Rijkaarda, aby ho zobral. Keďže Ronaldinho hral vždy na ľavej strane, Messiho sa Rajkaard rozhodol dať na pravú stranu (spočiatku proti želaniu hráčov), aby si mohol loptu zaseknúť do osi ihriska a jeho dominantnou ľavačkou vystreliť. Messi debutoval v lige 16. októbra, proti Espanyolu, keď prišiel na ihrisko v 82. minúte. V 17 rokoch, troch mesiacoch a 22 dní, bol v tom období najmladším hráčom, ktorý hral za Barcelonu v oficiálnom zápase. Za prvý tím odohral 77 minút v deviatich zápasoch, vrátane debutu v Lige majstrov UEFA proti Šachtaru Doneck. 1. mája 2005 proti Albacete strelil svoj prvý seniorský gól po asistencií Ronaldinha – v tom čase bol najmladším strelcom v oficiálnom zápase v histórii klubu. Barcelona v tejto sezóne získala ligový titul, prvýkrát po šiestich rokoch.

2005 - 2008: Hráč základnej zostavy

24. júna 2005, na jeho 18. narodeniny, podpísal prvý kontrakt ako seniorský hráč tímu. Upísal sa Barcelone do roku 2010, o dva roky menej ako v predošlom kontrakte, ale jeho výkupná klauzula sa zvýšila na 150 miliónov €. Jeho prelomový zápas prišiel o 2 mesiace neskôr, 24. augusta, počas zápasu o Gamperov pohár. V zápase proti Juventusu, pod vedením Fabia Capella, predviedol taký výkon, že pri striedaní dostal ovácie od fanúšikov na Camp Nou. Zatiaľčo Capello chcel Messiho len na hosťovanie, Inter Miláno prišiel s ponukou na prestup, súhlasil s vyplatením výkupnej klauzuly 150 miliónov €, a taktiež s trojnásobne väčším platom. Podľa vtedajšieho prezidenta Joana Laportu to bolo jediný krát, čo Messi mohol reálne odísť, ale bol rozhodnutý zostať. 16. septembra bol jeho kontrakt po troch mesiacoch opäť navýšení a trval do roku 2014.  
Kvôli problémom týkajúcim sa jeho právneho statusu v Španielskej kráľovskej futbalovej federácii vynechal začiatok sezóny, ale 26. septembra získal španielske občianstvo a mohol zase začať hrať. Postupne sa stával hráčom základnej zostavy, a tvoril útok s Ronaldinhom a Samuelom Eto'om. Na drese nosil číslo 19. Bol v základnej zostave v dôležitých zápasoch, ako proti Realu Madrid, alebo proti Chelsea v osemfinále Ligy majstrov UEFA. Po tom čo strelil 8 gólov v 25 zápasoch, vrátane prvého v Lige majstrov UEFA, sa mu sezóna predčasne skončila 7. marca 2006 proti Chelsea, kvôli zraneniu hamstringu. Messi pracoval na tom, aby bol fit na finálový zápas Ligy majstrov UEFA, ale v deň finále, 17. mája, bol nakoniec zo zostavy vyradený. Bol tak sklamaný, že neoslavoval víťazstvo proti Arsenalu v Paríži, čo neskôr oľutoval.
Zatiaľčo Barcelona pomaly upadávala, 19-ročný Messi sa počas sezóny 2006/2007 začal stávať jedným z najlepších na svete. Ako idol culés; klubových fanúšikov, strelil v tejto sezóne 17 gólov v 36 zápasoch vo všetkých súťažiach. Avšak, jeho zranenia stále pokračovali; metatarzálnu zlomeninu utrpel 12. novembra 2006 a vyradila ho z hry na tri mesiace. Vrátil sa na osemfinále Ligy majstrov UEFA proti Liverpoolu, ale aj tak nepostúpili; Barcelona ako predchádzajúci majster vypadla zo súťaže. V lige sa jeho forma dostavila na konci sezóny; 11 z jeho 14 gólov prišli v posledných 13 zápasoch. 10. marca 2007 strelil prvý hattrick v El Clásicu, čo sa podarilo prvému hráčovi po 12 rokoch. Zápas skončil 3:3. Jeho dôležitosť v tíme reflektoval nový kontrakt. 
Po tom čo Ronaldinho stratil formu sa stal Messi ako 20-ročný najväčšou hviezdou tímu, a španielske média mu dali prezývku "Mesiáš". V roku 2007 ho novinári ocenili 3. miestom v ankete Zlatá lopta za prvým Kakom a druhým Cristianom Ronaldom, ale medzinárodný tréneri a kapitáni národných tímov ho zvolili za 2. v ocenení FIFA World Player of the Year, opäť za Kakom. Aj keď sa mu podarilo streliť 16 gólov v sezóne 2007/2008, druhú polovicu sezóny utrpel opäť zranenie, keď si 15. decembra roztrhol hamstring. Pri návrate strelil dva góly pri vonkajšej výhre proti Celticu v osemfinále Ligy majstrov UEFA, čím sa stal v tom čase najlepším strelcom súťaže so 6 gólmi, ale 4. marca 2008 sa mu opäť vrátilo zranenie. Rijkaard ho napriek varovaniu lekárov dával hrať a kapitán tímu Carles Puyol začal kritizovať média za to, že presvedčili Messiho, aby hral každý zápas. Barcelona sezónu ukončila bez trofeje; v Lige majstrov UEFA vypadla v semifinále proti budúcemu víťazovi Manchestru United, a v lige skončila na treťom mieste.
Po dvoch neúspešných sezónach musela Barcelona prestavovať tím, načo doplatili Rijkaard a Ronaldinho. Po jeho odchode získal Messi číslo 10. V júli 2008 podpísal nový kontrakt s platom 7,8 miliónov €, čím sa stal najlepšie plateným hráčom. Pred novou sezónou boli hlavnou obavou jeho časté zranenia, ktoré ho trápili medzi rokmi 2006 až 2008. Aby sa predišlo týmto problém, klub zaviedol nové tréningy, výživu, režim životného štýlu a pridal mu osobného fyzioterapeuta, ktorý by s ním cestoval aj na medzinárodné zápasy za Argentínu. Výsledkom bolo, že zostal bez väčšieho zranenia ďalšie štyri roky, čo mu umožnilo dosiahnuť svoj potenciál. V roku 2008 si vyslúžil druhé miesta v oceneniach Zlatá lopta a Futbalista roku FIFA, v oboch prípadoch bol za Cristianom Ronaldom.

2009 - 2011: Sústavné úspechy

V sezóne 2008/2009 strelil 38 gólov v 51 zápasoch. Spolu s Eto'om a Thierrym Henrym strelili celkovo 100 gólov vo všetkých súťažiach, čo bol v tom čase rekord klubu.
Počas prvej sezóny pod Pepom Guardiolom hral na pravom útoku, tak isto ako pod Rijkaardom, aby si mohol loptu seknúť do stredu ihriska a ľavačkou vystreliť. Počas El Clásica 2. mája 2009 hral poprvýkrát na pozícii falošnej deviatky, čo znamenalo ako normálny útočník, len s tým rozdielom, že chodil hlbšie do poľa k Xavimu a Andrésovi Iniestovi. Podieľal sa asistenciou a dvoma gólmi pri výhre 6:2, čo je dodnes rekord na Santiago Bernabéu. 13. mája 2009 odohral svoje prvé finále za Barcelonu, keď v Copa del Rey porazili Athletic Bilbao 4:1, čím Messi prispel gólom a asistenciou. S 23 ligovými gólmi zabezpečil Barcelone titul a piate double.
Sezónu v Lige majstrov ukončil s deviatimi gólmi, čím sa stal najlepším strelcom. Vo štvrťfinále proti Bayernu Mníchov strelil dva góly a asistoval pri celkovej výhre 4:0. Vo finále Ligy majstrov hranom 27. mája sa vrátil na falošnú deviatku. Barcelona v ňom porazila Manchester United 2:0, druhý gól prišiel po Messiho hlavičke, ktorou prekonal Edwina van der Sara. Barcelona získala historické prvé treble v španielskom futbale. Tento úspech bol reflektovaný novým kontraktom, ktorý podpísal 18. septembra a trval do roku 2016 s novou výkupnou klauzulou 250 miliónov € a ročným platom 12 miliónov €. Jeho tímový úspech pokračoval aj v druhej polovici roku 2009, keď s Barcelonou ako prvý klub získal sextuple, šesť vyhraných titulov v jednom roku. Po víťazstvách v Supercopa de España a Európskom superpohári v auguste, zvíťazila Barcelona aj na Majstrovstvách klubov FIFA proti Estiduantes de la Plata, kde Messi skóroval pri výhre 2:1 hruďou. Zápas sa odohral 19. decembra. Ako 22 ročný získal Zlatú loptu a cenu FIFA World Player of the Year, obe s historickým najväčším náskokom.
Messi ako pravé krídlo sa opäť vrátil na pozíciu falošnej deviatky na začiatku roka 2010 v osemfinále proti VfB Stuttgart. Po prvom remízovom zápase vyhrala Barcelona druhý vysoko 4:0 s dvomi gólmi a asistenciou Messiho. V tomto momente sa stal hlavným hráčom v Guardiolovej Barcelone a jeho vplyv na hru sa zvyšoval. Messi strelil v tejto sezóne celkovo 47 gólov vo všetkých súťažiach, čím dorovnal klubový rekord Ronalda v sezóne 1996/1997. Strelením všetkých štyroch gólov vo štvrťfinále Ligy majstrov UEFA proti Wengerovmu Arsenalu sa stal najlepším strelcom Barcelony v histórii tejto súťaže. Barcelona bola vyradená z Ligy majstrov v semifinále Interom Miláno. Messi finišoval túto sezónu ako najlepší strelec (s 8 gólmi) druhý rok po sebe. Ligu ukončil ako najlepší strelec s 34 gólmi (opäť nadviazal na Ronaldov rekord), čím pomohol vyhrať Barcelone druhýkrát La Ligu po sebe s jedinou porážkou.
Na začiatku sezóny 2010/2011 vyhrala Barcelona Supercopa de España po Messiho hattricku v druhom dvojzápase pri víťazstve 4:0. Prvý zápas Barcelona prehrala. 29. novembra 2010 vyhrala Barcelona v El Clásicu nad Mourinhovým Realom Madrid 5:0. Pomohol tímu dosiahnuť 16 ligových víťazstiev v rade, čím spravili Španielsky rekord. V poslednom z týchto zápasov strelil ďalší hattrick, a to proti Atléticu Madrid dňa 5. februára 2011. Jeho klubové výkony ho doviedli k víťazstvu v Zlatej lopte FIFA (spojenie Zlatej Lopty a FIFA World Player of the Year), avšak toto víťazstvo bolo spochybňované kritikmi kvôli neúspechu Argentíny na Majstrovstvách sveta 2010. Podľa starého formátu tohto hlasovania by skončil tesne pod tretím miestom, ale vďaka hlasom od medzinárodných trénerov a kapitánom vyhral.
Ku koncu sezóny odohrala Barcelona štyri Clásica v rozpätí 18 dní. Ligový zápas 16. apríla skončil remízou po Messiho penalte. Štyri dni na to prehrala Barcelona finále Copa del Rey. V Lige majstrov UEFA strelil Messi oba góly pri výhre 2:0 v prvom semifinálovom dvojzápase v Madride–pri druhom góle predribbloval slalomom troch hráčov Realu–tento gól sa radí medzi najlepšie v histórii tejto súťaže. Aj keď neskóroval, pri druhom dvojzápase bol opäť dôležitým hráčom. Barcelona postúpila do finále Ligy majstrov UEFA, kde čelila Manchestru United–toto finále sa zopakovalo aj pred dvoma rokmi. 28. mája sa odohralo finále na Wembley a Messi sa stal mužom zápasu, keď strelil víťazný gól pri výhre 3:1. Messi ukončil sezónu tretíkrát po sebe ako najlepší strelec súťaže s 12 gólmi. Barcelona vyhrala tretí La Ligový titul v rade. S 31 gólmi a 18 asistenciami sa stal Messi najlepší strelcom a asistentom ligy. Sezónu ukončil s 53 gólmi a 24 asistenciami vo všetkých súťažiach, čím sa stal najlepším strelcom za sezónu v Barcelonskej histórii a prvým hráčom v španielskom futbale ktorý prekonal 50-gólovú hranicu.
Messi svojou hrou ako playmaker, strelec a asistent, zaznamenal v klubovej sezóne 2011/2012 nevydaných 73 gólov a 29 asistencií vo všetkých súťažiach. Sezónu začal víťazstvami v Španielskom a Európskom superpohári; v Supercopa de España strelil 3 góly pri celkovom víťazstve 5:4 nad Realom Madrid. 18. decembra strelil dva góly vo finále Majstrovstiev klubov FIFA proti Santosu, pri výhre 4:0. Získal Zlatú loptu za najlepšieho hráča turnaja–toto ocenenie získal aj pred dvoma rokmi. Za jeho úsilie v roku 2011 vyhral opäť Zlatú loptu FIFA, čím sa stal jedným zo štyroch hráčov v histórii ktorý vyhrali Zlatú loptu trikrát, po Johanovi Cruyffovi, Michelovi Platinim a Marcovi van Bastenovi. Ďalej vyhral nové ocenenie UEFA najlepší futbalista Európy. Po tomto všetkom bol označovaný za jedného z najlepších hráčov histórii.

2012: Rekordný rok

Keďže si Messi udržiaval svoju streleckú plodnosť aj do druhej polovici sezóny, v roku 2012 prelomil niekoľko dlhoročných rekordov. 7. marca, dva týždne po tom čo strelil v lige štyri góly proti Valencii, strelil päť gólov v osemfinále Ligy majstrov UEFA proti Bayeru Leverkusen, čo bol úctyhodný úspech v histórii tejto súťaže. S piatimi asistenciami sa stal najlepším asistentom v sezóne. So štrnástimi gólmi dorovnal rekord Josého Altafiniho zo sezóny 1962/1963, a stal sa taktiež len druhým hráčom po Gerdovi Müllerovi, ktorý ukončil sezónu ako najlepší strelec v štyroch sezónach. O dva týždne neskôr, 20. marca, sa stal Messi najlepším strelcom v histórii Barcelony vo veku 24 rokov. Predbehol 57-ročného rekordéra Césara Rodrígueza s 232 gólmi hattrickom proti Granade.
Napriek Messiho individuálnej forme, štvorročný cyklus Barcelony pod vedením Guardiolu–jedného z najlepších tímov v histórii–sa chýlil ku koncu. Hoci Barcelona vyhrala 25. mája Copa del Rey proti Athleticu Bilbao, v lige zaostala za Realom Madrid a v Lige majstrov UEFA bola eliminovaná v semifinále proti budúcemu šampiónovi, Chelsea, pričom Messi strelil rozhodujúci pokutový kop do brvna. V poslednom domácom ligovom zápase 5. mája proti Espanyolu, strelil Messi všetky štyri góly a pribehol ku lavičke a objal sa s Guardiolom, ktorý oznámil rezignáciu na poste manažéra. Ligovú sezónu ukončil po druhýkrát ako najlepší strelec v Španielsku a Európe s 50 gólmi, čo je historický rekord La Ligy. Vo všetkých súťažiach strelil 73 gólov, čím prekonal rekord Gerda Müllera so 67 gólmi v sezóne 1972/1973 v Bundeslige.
Pod manažérom Titom Vilanovom, ktorý ho trénoval už ako 14-ročného v La Masii, pomohol Barcelone dosiahnuť najlepší štart do La ligovej sezóny počas druhej polovice roku 2012; Barcelona získala 55 bodov po polovici sezóny, čo je rekord v španielskom futbale. Dvoma gólmi proti Realu Betis 9. decembra prekonal dva dlhoročné rekordy: prekonal rekord Césara Rodrígueza so 190 ligovými gólmi, čím sa stal najlepším strelcom v La Lige v histórii Barcelony, a rekord Gerda Müllera za najviac gólov v kalendárnom roku,  v ktrom predbehol jeho 85 gólov v roku 1972 za Bayern Mníchov a Nemecko. Messi poslal Müllerovi barcelonský dres s číslom 10, podpísaný "s úctou a obdivom" po prekonaní 40-ročného rekordu. Rok ukončil s 91 gólmi vo všetkých súťažiach za Barcelonu a Argentínu. Hoci FIFA nepotvrdila tento rekord, kvôli overiteľnosti, Guinnessová kniha rekordov ho zapísala ako najviac gólov v kalendárnom roku. Opäť vyhral Zlatú loptu FIFA, čím sa stal jediným hráčom, ktorý toto ocenenie získal štyrikrát.

2013 - 2014: Messidependencia

Barcelona získala v sezóne 2012/2013 rekordných 100 bodov a zabezpečila si ligový titul. Výkony tímu sa začali zhoršovať v druhej polovici sezóny. Po tom čo vypadli v semifinále Copa del Rey s Realom Madrid, takmer stratili šancu na postup aj v osemfinále Ligy majstrov proti AC Miláno, keď v prvom zápase prehrali 0:2, avšak v druhom zápase dokonali comeback s výsledkom 4:0, vďaka asistencii a dvoch góloch Messiho. Messi podpísal 7. februára nový kontrakt, ktorý platil do roku 2018 s ročným platom 13 miliónov €. 17. marca 2013 si poprvýkrát obliekol kapitánsku pásku v ligovom zápase proti Rayo Vallecano. Jeho dôležitosť v strieľaní gólov začala rásť; v sezóne keď vyhrali treble strelil 24% gólov tímu, v tejto sezóne strelil 40% gólov tímu.
Po štyroch sezónach bez zranení sa Messimu opäť vrátili svalové zranenia. 2. apríla utrpel poranenie hamstringu vo štvrťfinále Ligy majstrov proti Paris Saint-Germain. V druhom zápase proti PSG, keď Barcelona prehrávala o gól, naskočil Messi z lavičky v druhom polčase a za deväť minút pomohol vytvoriť šancu na postupový gól, ktorý ich dostal do semifinále. Stále zranený nedokázal pomôcť Barcelone v semifinále proti Bayernu Mníchov, keď prehrali celkovo dvojzápas 7:0. Po týchto zápasoch sa začínal používať pojem Messidependencia, pretože Barcelona bola stále viac závislá na ich hviezde.
Messiho boj so zraneniami pokračoval v ďalšom priebehu roku 2013, a tým pádom sa rozhodol rozlúčiť so svojim dlhoročným fyzioterapeutom. Ďalšie zranenie hamstringu prišlo 12. mája, čo znamenalo prerušenie jeho série 21 zápasov v rade s gólom;čo je svetový rekord; a zastavil sa na čísle s 33 gólmi. So 60 gólmi vo všetkých súťažiach, vrátane 46 gólov v La Lige, finišoval sezónu ako najlepší strelec v Španielsku a Európe po druhýkrát v rade; stal sa prvým hráčom v histórii, ktorý vyhral trikrát európsku Zlatú kopačku. Po tom, čo v novej sezóne nastúpil na post trénera Gerardo Martino sa zranil po piaty krát v roku 2013, keď si 10. novembra poranil hamstring, ktorý ho vyradil z hry na dva mesiace. Napriek zraneniam skončil v ankete Zlatá lopta FIFA na druhom mieste za Cristianom Ronaldom.
Počas druhej polovice sezóny 2013/2014 pretrvávali u culés pochybnosti kvôli Messiho forme, ale všetko si vynahradil na Majstrovstvách sveta 2014. Štatisticky sa jeho góly, strely a prihrávky dali porovnávať s minulou sezónou. V priebehu siedmych dní dokázal prekonať dva dlhoročné rekordy; hattrickom 16. marca proti Osasune predbehol Paulina Alcántaru s 369 gólmi, čím sa stal najlepším strelcom Barcelony vo všetkých súťažiach, vrátane priateľských, a hattrickom do siete Realu Madrid 23. marca sa stal najlepším strelcom El Clásica, keď prekonal Alfreda di Stéfana s 18 gólmi. Messi ukončil sezónu so 41 gólmi vo všetkých súťažiach, čo bola jeho najhoršia za posledných päť sezón. Po prvýkrát za päť rokov ukončila Barcelona sezónu bez trofejí; vo finále Copa del Rey prehrali s Realom Madrid a ligu prehrali v poslednom zápase doma proti Atléticu Madrid. Po dlhotrvajúcich špekuláciách o prestupe a zotrvaní v tímu podpísal 19. mája 2014 nový kontrakt s ročným platom 20 miliónov €, čo predstavuje 36 miliónov € pred zdanením, čo je najvyšší plat, aký kedy nejaký športovec dostal.

2014/2015: Historické treble

Pod novým manažérom a bývalým kapitánom Luisom Enriquem, dokázal vďaka prerušeniu zranení v sezóne 2014/2015 prekonať do konca roka ďalšie tri dlhoročné rekordy. Hattrickom proti Seville 22. novembra sa stal najlepším strelcom La Ligy, keď prekonal 59-ročný rekord Telma Zarru, ktorý strelil 251 gólov. Tri dni na to strelil ďalší hattrick proti APOELU, čím prekonal rekord Raúla so 71 gólmi a stal sa najlepším strelcom Ligy majstrov v histórii. Tretím hattrickom, tentoraz proti Espanyolu 7. demebra, sa stal najlepším strelcom Derbi barceloní s 12 gólmi. Messi opäť skončil v ankete Zlatá lopta FIFA na druhom mieste za Cristianom Ronaldom, z veľkej časti za druhé miesto s Argentínou na Majstrovstvách sveta.
Na začiatku roka 2015 sa opäť začalo špekulovať o Messiho odchode z klubu. Obrat k lepšiemu prišiel 11. januára pri víťazstve 3:1 nad Atléticom Madrid, keď po prvýkrát skórovalo celé útočné trio Messi, Neymar a Luis Suárez, známe ako "MSN". Po piatich rokoch hrania v strede ihriska sa Messi posunul na pozíciu pravého útočníka, keď sa do stredu útoku dostal Suárez. Odtiaľ nadobudol svoju zrejme najlepšiu formu, zatiaľčo Neymar a Suárez ukončili závislosť v útoku Barcelony na Messim. S 58 gólmi Messiho strelilo celé trio 122 gólov vo všetkých súťažiach, čo je španielsky rekord.
Ku koncu sezóny strelil Messi 17. mája rozhodujúci gól nad Atléticom Madrid pri víťazstve 1:0, čím získala Barcelona ligový titul. Medzi 43 ligovými gólmi bol aj hattrick 8. marca proti Rayo Vallecano, ktorý strelil za 11 minút, čo je jeho najrýchlejší hattrick v seniorskej kariére; bol to celkovo 32. hattrick za Barcelonu, čím predbehol Telma Zarru a stal sa hráčom s najviac hattricky v španielskom futbale. Okrem toho sa stal aj najlepším asistentom v sezóne s 18 asistenciami, čím predbehol Luísa Figa s najviac asistenciami v La Lige; rekordnú 106 asistenciu si pripísal 15. februára proti Levante, kde strelil ďalší hattrick. Messi strelil dva góly vo finále Copa del Rey pri víťazstve 3:1 nad Athletic Bilbao hranom 30. mája. Jeho prvý gól je považovaný za jeden z najlepších v jeho kariére. Tento gól bol nominovaný na najkrajší gól v ankete Cena Ferenca Puskása 2015. 
V Lige majstrov strelil dva góly a asistoval pri semifinálovom víťazstve 3:0 nad Bayernom Mníchov, pod vedením Pepa Guardiolu. Druhý gól prišiel tri minúty po prvom, keď preloboval brankára Manuela Neuera a predribloval Jérômeho Boatenga, ktorý spadol na zem; tento moment sa stal virálom a bol najviac tweetovaný príspevok za rok. Tento gól menovaný najlepším gólom sezóny podla UEFA. Napriek prehre v druhom zápase postúpila Barcelona do finále v Berlíne, kde porazila Juventus 3:1 a vyhrala druhé treble, čím sa stala prvým tímom v histórii, ktorý niečo takéto dokázal. Messi sa stal v tejto sezóne Ligy majstrov najlepším strelcom (10 gólov) aj najlepším asistentom (6 asistencií), čím sa stal prvým hráčom, ktorý sa stal najlepším sezónnym strelcom v piatich prípadoch. Získal cenu UEFA najlepší futbalista Európy za rok 2015 už po druhýkrát.

2015/2016: Domáce úspechy

Messi otvoril sezónu 2015/2016 dvoma gólmi z priamych kopov v Superpohári UEFA proti Sevilli. Zápas skončil 5-4 po predĺžení. 16. septembra sa stal najmladším hráčom v histórii Ligy majstrov UEFA, ktorý odohral v tejto súťaží 100 zápasov. Bolo to proti AS Rím pri remíze 1:1. Po zranení kolena sa vrátil na ihrisko 21. novembra v zápase proti Realu Madrid pri výhre 4:0 vonku. 20. decembra získal Messi piatu trofej v roku 2015, keď dokázal vyhrať Majstrovstvá klubov FIFA vo finálovom zápase proti River Plate 3:0 v Jokohame. 30. decembra strelil gól pri svojom 500. zápase za Barcelonu Realu Betis pri výhre 4:0.
11. januára 2016 vyhral Messi rekordnú piatu Zlatú loptu FIFA. 3. februára strelil hattrick v zápase proti Valencii v semifinále Copa del Rey, s výsledkom 7:0. Pri výhre 6:1 nad Celtou Vigo v lige, asistoval Messi Suárezovi z penalty. Nektorý to označovali "geniálny dotyk", iný to zas kritizovali kvôli zosmiešňovaniu súpera. Hráči Celty si nesťažovali a ich tréner povedal, že "Barcelonský útočníci sú veľmi úctivý." Táto penalta bola porovnávaná penaltou Johana Cruyffa z roku 1982, ktorý bojoval s rakovinou pľúc, čím niektorý fanúšikovia indikovali, že to bola pocta pre neho. Cruyff bol veľmi šťastný a trval na tom, že to bolo podľa pravidiel a zábavné.  
17. februára prekonal 300. gólovú ligovú hranicu v zápase proti Sportingu Gijón, ktorý skončil výhrou 1:3 vonku. O pár dní neskôr strelil oba góly v zápase proti Arsenalu na Emirates Stadium pri výhre 0:2, v prvom zápase osemfinále Ligy majstrov UEFA. Jeho druhý gól v zápase bol 10 000. gólom Barcelony vo všetkých oficiálnych súťažiach. 17. apríla ukončil Messi päť zápasovú šnúru gólov s 500. seniorským gólom za klub a krajinu pri domácej prehre 1:2 nad Valenciou. Messi ukončil sezónu 2015/2016 dvoma asistenciami vo finále Copa del Rey pri výhre 2:0 po predĺžení nad Sevillou na Vicente Calderón (22. mája 2016), čím klub oslavoval domáce double druhú sezónu v rade. Celkovo strelil Messi 41 gólov a pripísal si 23 asistencií. Barcelonské útočné trio strelilo v tejto sezóne celkovo rekordných 131, čím prekonali rekord, ktorý vytvorili minulú sezónu.

2016/2017: Štvrtá Zlatá kopačka

Messi otvoril sezónu 2016/2017 víťazstvom v Supercopa de España proti Sevilli s výsledkom 2:0 vonku 14. augusta, a 3:0 doma 17.augusta. Tieto zápasy viedol ako kapitán, kvôli zraneniu Andrésa Iniestu. O tri dni neskôr strelil v prvom zápase La Ligy proti Realu Betis (6:2) dva góly a pripísal si jednu asistenciu. 13. septembra 2016 strelil svoj prvý hattrick v sezóne v úvodnom zápase Ligy majstrov UEFA proti Celticu (7:0); tento hattrick bol zároveň jeho šiestym v tejto súťaži, čo je viac ako ktokoľvek iný. O týždeň neskôr si v zápase proti Atléticu Madrid (1:1) poranil trieslo a bol kvôli tomuto zraneniu mimo hry na tri týždne. Vrátil sa 16. októbra na zápas proti Deportivu La Coruña (4:0), v ktorom strelil gól. Tri dni nato, strelil 37. hattrick za Barcelonu v zápase proti Manchestru City (4:0). 1. novembra strelil svoj 54. gól v skupinových fázach Ligy majstrov UEFA pri prehre 3:1 vonku nad Manchestrom City, čím prekonal rekord Raúla s 53 gólmi.
Messi ukončil rok s 51 gólmi, čím sa stal najlepším strelcom Európy, pred Zlatanom Ibrahimovićom, ktorý strelil o jeden menej. Po tom čo skončil v súboji o Zlatú loptu na druhom mieste za Cristianom Ronaldom, skončil taktiež na druhom mieste za ním aj v ocenení FIFA The Best. 11. januára strelil v zápase proti Athleticu Bilbao (3:1) v osemfinále Copa del Rey gól z priameho kopu, čo bol jeho 26. gól z priameho kopu za Barcelonu vo všetkých súťažiach, čím dorovnal Ronalda Koemana. V ďalšom ligovom zápase proti Las Palmas (5:0) strelil gól, čím vyrovnal rekord Raúla v počte tímov, ktorým dokázal streliť gól v La Lige (35).
4. februára 2017 strelil v ligovom zápase proti Athletic Bilbao (3:0) gól z priameho kopu (27. gól), čím prekonal Koemana a stal sa najlepším strelcom z priamych kopov v histórii klubu. 23. apríla strelil Messi dva góly pri výhre nad Realom Madrid vonku 3:2. Jeho víťazný gól v nadstavenom čase bol zároveň 500. za Barcelonu. Po tomto góle si vyzliekol dres, držal ho v rukách a ukazoval ho na stranu fanúšikov Realu Madrid - s číslom a menom na ich stranu. 27. mája strelil gól a asistoval Pacovi Alcácerovi vo finále Copa del Rey proti Alavésu (3:1) a stal sa mužom zápasu. Celkovo strelil Messi v tejto sezóne 54 gólov a mal 16 asistencii. 37 gólov v lige mu stačilo k získaniu Pichichi a k Zlatej kopačke po štvrtýkrát v kariére.

2017/2018: Domáce double a rekordná piata Zlatá kopačka

Messi otvoril sezónu 2017/2018 gól z penalty pri domácej prehre 1:3 nad Realom Madrid v Suerpcopa de España. V zápasoch El Clásica to bol už pre neho 24. oficiálny gól a 25. celkovo. 9. septembra strelil prvý ligový hattrick v sezóne, v zápase proti mestskému rivalovi Espanyolu (5:0). 12. septembra strelil dva góly Gigimu Buffonovi, čím porazila Barcelona víťaza talianskej ligy Juventus 3:0 doma, v zápase Ligy majstrov UEFA. 19 septembra strelil Messi štyri góly v zápase proti Eibaru (6:1) na Camp Nou v La Lige. O tri týždne neskôr, 1. októbra, sa stal Messi tretím v poradí v počte odohraných zápasov za Barcelonu v histórii, keď predbehol Carlesa Puyola (594. zápas). Bol to zápas proti Las Palmas (3:0), kde strelil dva góly a na jeden prihral; tento zápas sa hral za zatvorenými dverami Camp Nou, kvôli násiliu v Katalánsku, ktoré bolo spôsobené referendom o nezávislosť.
18. októbra, v jeho 122. štarte v európskych súťažiach, strelil v zápase Ligy majstrov UEFA nad Olympiakosom (3:0) 97. gól v Lige majstrov UEFA a 100. vo všetkých klubových súťažiach pod hlavičkou UEFA. Messi sa stal spolu s Cristianom Ronaldom len druhým hráčom, ktorý prekonal túto veľkolepú hranicu, ale potreboval nato o 21 zápasov menej ako Portugalčan. 4. novembra odohral v zápase proti Sevilli v lige (2:2) svoj 600. zápas za Barcelonu. Po prevzatí štvrtej Zlatej kopačky podpísal s Barcelonou 25. novembra novú zmluvu, ktorá ho drží v tíme do sezóny 2020/2021. Jeho výkupná klauzula bola stanovená na 700 miliónov €. 7. januára 2018 odohral 400. zápas v lige v zápase proti Levante (3:0), v ktorých si pripísal 144 ligových asistencii a 365 gólov, čím vyrovnal rekord Gerda Müllera za najviac ligových gólov strelených za jeden klub v top 5 ligách Európy. O týždeň neskôr tento rekord prekonal, keď strelil 366. ligový gól z priameho kopu proti Realu Sociedad (2:4 výhra vonku).
4. marca strelil v domácom ligovom zápase nad Atléticom Madrid (1:0) z priameho kopu 600. seniorský gól. 14. marca strelil v domácom zápase Ligy majstrov UEFA proti Chelsea (3:0) 99. a 100. gól v Lige majstrov UEFA, čím sa stal len druhým hráčom po Cristianovi Ronaldovi, ktorý vyrovnal túto hranicu, avšak dokázal to v mladšom veku, za menej zápasov, za menej odohraných minút, a za menej striel ako Portugalský konkurent. Jeho prvý gól, ktorý prišiel po dvoch minútach a ôsmich sekundách, bol jeho najrýchlejším gólom v kariére. Taktiež pomohol Barcelone dostať sa už po jedenásty krát v rade do štvrťfinále tejto súťaže. 7. apríla strelil hattrick v zápase proti Leganés (3:1), vrátane šiesteho gólu z priameho kopu v sezóne, čím vyrovnal rekord jeho bývalého spoluhráča Ronaldinha. Opäť ukončil sezónu ako najlepší strelec ligy s 34 gólmi, čo mu opäť prinieslo už jeho piatu Zlatú kopačku. 21. apríla strelil druhý gól Barcelony-40. v sezóne-pri víťazstve 5:0 vo finále Copa del Rey nad Sevillou; taktiež nahral na gól Luisovi Suárezovi. Bola to štvrtá výhra v rade Barcelony v tejto súťaži a 30. celkovo. 29. apríla strelil hattrick pri víťazstve 4:2 vonku nad Deportivo La Coruña, čím získala Barcelona 25. ligový titul. 9. mája strelil gól proti Villarrealu (5:1), čím Barcelona vytvorila nový rekord v počte zápasov bez prehry (43) v La Lige.

2018/2019: Barcelonský kapitán, desiaty titul v La Lige a rekordná šiesta Zlatá kopačka

Po odchode bývalého kapitána Andrésa Iniestu v máji 2018, bol Messi menovaný novým kapitánom klubu. 12. augusta 2018 získal ako kapitán Barcelony prvú trofej, keď dokázal vyhrať Supercopa de España nad Sevillou 2:1. 19. augusta strelil dva góly v úvodnom zápase ligovej sezóny nad Alavésom (3:0). Jeho prvý gól v zápase bol z priameho kopu, keď súperovi hráči vyskočili a popod nich prešla lopta; tento gól bol zároveň 6000. gólom Barcelony v La Lige. 18. septembra strelil hattrick nad PSV Eindhoven (4:0) v úvodnom kole skupinovej fázy Ligy majstrov UEFA, čím urobil nový rekord za najviac hattrickov v tejto súťaži (8). 20. októbra strelil gól a asistoval pri výhre 4:2 nad Sevillou, avšak v 26. minúte si poranil pravú ruku a musel byť vystriedaný; testy neskôr potvrdili, že mal zlomeninu radiálnej kosti, čo ho vyradilo z futbalu na tri týždne. 8. decembra strelil proti Espanyolu (4:0) dva góly z priameho kopu – jeho 9. a 10. gól z priameho kopu počas kalendárneho roku; toto bolo po prvýkrát čo niečo také v lige dokázal. Jeho prvý gól v zápase bol zároveň 10. gólom v ligovej sezóne, čím sa stal prvým hráčom v histórii La Ligy, ktorý strelil minimálne 10 gólov v 13. sezónach po sebe.
13. januára 2019 strelil 400. gól v La Lige, čo sa mu podarilo za 435 zápasov počas zápasu s Eibarom (3:0), čím sa stal prvým hráčom v histórii, ktorému sa to podarilo v jednej z top 5 líg Európy. 2. februára strelil dva góly pri remíze 2:2 nad Valenciou. Jeho prvý gól prišiel z penalty, čo bol jeho 50. v lige, a stal sa tak len tretím hráčom v histórii La Ligy, ktorému sa toto podarilo, hneď po Cristianovi Ronaldovi a Hugovi Sánchezovi. O mesiac neskôr klub vyhlásil, že začali prípravu na Messiho odchod do dôchodku. 23. februára strelil 50. hattrick v kariére a taktiež asistoval Luisovi Suárezovi v zápase proti Sevilli (4:2 výhra vonku); zároveň sa mu podarilo dosiahnuť 650 gól za klub a krajinu na seniorskej úrovni. 16 apríla strelil dva góly v druhom zápase štvrťfinále Ligy majstrov UEFA proti Manchestru United (3:0), a po celkovom skóre 4:0 sa dostala do semifinále po prvýkrát od roku 2015; boli to taktiež jeho prvé góly vo štvrťfinálových zápasoch od roku 2013.
27. apríla prišiel Messi v zápase proti Levante z lavičky a strelil jediný gól zápasu, čím zabezpečil Barcelone predčasný ligový titul; bol to jeho 450. zápas za Barcelonu v lige, a zároveň prvá ligová trofej ako kapitán. 1. mája strelil dva góly v semifinále Ligy majstrov UEFA doma proti Liverpoolu (3:0); jeho druhý gól v zápase, ktorý bol z priameho kopu vo vzdialenosti 32 metrov, bolo jeho 600. gólom za Barcelonu na seniorskej úrovni. V druhom zápase o šesť dní neskôr prehrala Barcelona na Anfielde 4:0, a tak vypadla zo súťaže po celkovo skóre 4:3. 19. mája v poslednom zápase Barcelony v lige strelil dva góly pri remíze 2:2 v Eibare (jeho 49. a 50. gól v sezóne vo všetkých súťažiach), čo mu zabezpečilo jeho šiestu trofej Pichichi pre najlepšieho strelca ligy (36 gólov v 34 zápasoch), čím vyrovnal Zarru v počte sezón ako najlepší strelec ligy. Taktiež získal šiestu Zlatú kopačku, ktorú dokázal získať tretíkrát v rade (od sezóny 2016/2017). 25. mája strelil gól vo finále Copa del Rey poti Valencii, avšak tento zápas Barcelona prehrala (1:2).

2019/2020: Pomalý štart a rekordná šiesta cena pre najlepšieho hráča sveta podľa FIFA

5. augusta 2019 bolo oznámené, že Messi nebude môcť odcestovať na turné po USA, kvôli zraneniu na pravom lýtku. 19. augusta bol Messiho lob spoza šestnásty proti Realu Betis nominovaný na cenu FIFA Puskás Award. Neskôr v mesiaci si ho po uzdravení lýtka opäť poranil, čo ho vyradilo z hry na začiatok sezóny; čoho dôsledkom bolo, že bol zranený na neurčito s tým, že sa má vrátiť k hraniu po septembrovej reprezentačnej prestávke. Svoj prvý zápas v sezóne odohral 17. septembra, keď prišiel z lavičky pri bezgólovej remíze 0:0 proti Borussi Dortmund vonku v otváracom zápase Ligy majstrov UEFA. 23. septembra získal Messi cenu FIFA The Best pre najlepšieho hráča na svete, pred Virgilom van Dijkom a Cristianom Ronaldom. 6. októbra strelil svoj prvý gól v sezóne v ligovom zápase proti Seville (4:0 doma), ktorý strelil z priameho kopu; bol to jeho 420. gól v La Lige, čím prekonal Cristiana Ronalda s jeho 419 ligovými gólmi v top 5 európskych súťažiach.

2004 - 2005: Úspechy na mládežníckej úrovni

Keďže mal Messi Argentínsko-Španielsku národnosť, mohol hrať za oba národné tímy. Vyberači hráčov do Španielskej U17 si ho začali všímať v roku 2003 po tom, čo barcelonský riaditeľ Carles Rexach naňho poukázal ako svojho mladého hráča Španielskej futbalovej federácii. Messi túto ponuku odmietol, pretože mal ambíciu reprezentovať La Albiceleste už od útleho detstva. Aby sa zabránilo tomu, aby sa Španieli opäť hlásili k jeho získaniu, zorganizovala Argentínska futbalová federácia v júni 2004 dva prípravné zápasy pre hráčov do 20 rokov, proti Paraguaju a Uruguaju, s cieľom schváliť jeho postavenie ako argentinského hráča vo FIFA. Päť dní po jeho 17. narodeninách, 29. júna, si odkrútil debut za Argentínu proti Paraguaju (8:0), kde strelil jeden gól a asistoval dvakrát. Následne bol nominovaný na súpisku na Majstrovstvá Južnej Ameriky do 20 rokov, ktoré sa konali v Kolumbii vo februári 2005. Keďže mu chýbala výdrž oproti ostatným spoluhráčom, vďaka jeho rastovému hormónu, nastúpil v šiestich z deviatich zápasov z lavičky. Po tom, čo bol v zápase s Venezuelou vyhlásený mužom zápasu, strelil víťazný gól na 2:1 v rozhodujúcom zápase proti Brazílii, čím zabezpečil tretie miesto v kvalifikácii na Majstrovstvá sveta do 20 rokov.
Messi si bol vedomý svojich fyzických obmedzení, a preto si zamestnal osobného trénera na zväčšenie svalovej hmoty, čím sa vrátil do tímu v zlepšenom stave včas na Majstrovstvá sveta do 20 rokov, ktoré sa konali v Holandsku v júni 2005. Po tom, čo bol vynechaný v základnej zostave na prvý zápas proti Spojeným štátom (0:1 prehra), požiadali najdôležitejší hráči trénera, aby dal Messiho hrávať, pretože ho považovali za svojho najlepšieho hráča. Po tom, čo pomohol tímu v zápasoch proti Egyptu a Nemecku, aby sa dostali do vyraďovacích kôl, sa ukázal ako hlavná postava tímu v osemfinále proti Kolumbii (strelil gól), vo štvrťfinále proti favoritovi na titul Španielsku (strelil gól a asistoval) a strelil úvodný gól proti obhajcovi titulu Brazílii v semifinále. Pred finálovým zápasom mu bola udelená Zlatá lopta pre najlepšieho hráča turnaja. Strelil góly z dvoch penált pri výhre 2:1 nad Nigériou, čím získala Argentína piaty titul šampióna, a Messi ukončil turnaj ako najlepší strelec zo šiestimi gólmi. Jeho výkony boli porovnávané s krajanom Diegom Maradonom, ktorý viedol Argentínu k titulu v roku 1979.

2005 - 2006: Seniroský debut a debut na Majstrovstvách sveta

Vďaka výkonom a úspechom v kategórii do 20 rokov ho José Pekerman povolal do seniroského tímu na prípravný zápas proti Maďarsku, dňa 17. augusta 2005. Vo veku 18 rokov si Messi odbil debut na seniorskej úrovni Argentíny na štadióne Ferenca Puskasa, keď do hry naskočil v 63. minúte, ale po dvoch minútach bol vylúčený, kvôli faulu na Vilmosa Vanczáka, ktorého udrel do tváre, keď sa chcel od neho vymaniť. Messiho údajne našli v šatni s plačom. K tímu sa vrátil 3. septembra v kvalifikačnom zápase na Majstrovstvá sveta pri porážke proti Paraguaju, ktorý pred zápasom vyhlásil za "debut". Messi odohral svoj prvý zápas v ďalšom kvalifikačnom zápase proti Peru, kde zaistil penaltu pre svoj tímu, čo im zaistilo víťazstvo. Po zápase ho Pekerman označil za "klenot". Následne sa pravidelne zúčastňoval na zápasoch v kvalifikácii na Majstrovstvá sveta 2006 a 1. marca 2006 strelil svoj prvý gól v priateľskom zápase proti Chorvátsku. O týždeň neskôr utrpel zranenie hamstringu, čo ohrozilo jeho účasť na Majstrovstvách sveta, avšak José Pekerman ho vybral do nominácie a začal trénovať na opätovnom uzdravení do tejto súťaže pred začiatkom turnaja.
Počas Majstrovstiev sveta v Nemecku bol svedkom víťazstva v otváracom zápase proti Pobrežiu Slonoviny z lavičky. V ďalšom zápase proti Srbsku a Čiernej hore sa stal najmladším hráčom, ktorý kedy reprezentoval Argentínu na Majstrovstvách sveta, keď prišiel z lavičky v 74. minúte. Asistoval na štvrtý gól mužstva a strelil posledný gól zápasu na 6:0, čím sa stal najmladším strelcom na turnaji a šiestym najmladším strelcom v histórii Majstrovstiev sveta. Keďže mali postup do vyraďovacej fázy zabezpečený, tak počas posledného zápasu v skupine nechal tréner viacerých hráčov šetriť. Messi tým pádom nastúpil proti Holandsku (0:0), čím vyhrali skupinu vďaka gólovému rozdielu. V osemfinále proti Mexiku. hranom v deň jeho 19. narodenín, prišiel na ihrisko v 84. minúte, keď bol výsledok 1:1. Vyzeralo to, že strelil gól, ale kvôli offsidu bol zrušený. Argentína vyhrala po predĺžení. Vo štvrťfinále proti Nemecku nehral. V tomto zápase Argentína vypadla, keď prehrala 4:2 v penaltovom rozstrele. Po príchode domov začali mnohí pochybovať o Pekermanovom rozhodnutí nechať Messiho na lavičke, keďže verili, že by dokázal zvrátiť zápas v prospech Argentíny.

2007 - 2008: Finále Copa América a Olympijské zlato

Keď sa Messi začal stávať jedným z najlepších na planéte, zaistil si miesto u trénera Alfia Basileho v základnej zostave, v tíme, ktorý bol favoritom na víťazstvo na Copa América 2007 vo Venezuele. Založil víťazný gól pri víťazstve 4:1 v otváracom zápase nad Spojenými štátmi, a potom vybojoval penaltu pre tím v ďalšom zápase proti Kolumbii (4:2 výhra). Keď už mali postup do vyraďovacej fázy zabezpečený, začal Messi len na lavičke náhradníkov, prišiel na posledných 25 minút za stavu 0:0, a asistoval na jediný gól zápasu proti Paraguaju. Vo štvrťfinále, kde čelili Peru, strelil druhý gól pri výhre 4:0. V semifinále proti Mexiku (3:0) strelil gól na 2:0. Vo finále prehrala Argentína prekvapujúco 3:0 nad Brazíliou, ktorej chýbalo niekoľko najlepších hráčov. Po neočakávanej porážke vo finále nasledovala v Argentíne mohutná kritika ľudí, avšak Messiho nekritizovali kvôli jeho mladému veku a sekundárnemu postaveniu hviezdnemu hráčovi Juanovi Románovi Riquelmemu. Bol menovaný najlepším mladým hráčom turnaja CONMEBOLOM.
Pred Letnými Olympijskými hrami 2008 Barcelona vylúčila Messiho z reprezentácie Argentíny na turnaj, pretože sa to časovo zhodovalo s kvalifikačnými zápasmi na Ligu majstrov UEFA. Po tom čo Barcelona predstavila nového trénera Pepa Guradiolu, ktorý vyhral Olympijské hry v roku 1992, bolo mu ním dovolené odísť na turnaj a pripojiť sa k tímu do 23 rokov v Pekingu. Počas prvého zápasu proti Pobrežiu Slonoviny strelil gól a asistoval pri výhre 2:1. Následná výhra 1:0 nad Austráliou dostala Argentínu do štvrťfinále. Messi v poslednom zápase v skupine proti Srbsku oddychoval, a výhra 2:0 im zabezpečila prvé miesto v skupine. Vo štvrťfinále proti Holandsku opäť strelil prvý gól a asistoval na druhý, čím pomohol vyhrať zápas 2:1 po predĺžení. Po výhre v semifinále nad Brazíliou 3:0, dokázal Messi vo finále asistovať na gól proti Nigérii a získal Olympíjsku zlatú medailu. Bol vyhlásený za najlepšieho hráča turnaja.

2008 - 2011: Kolektívny úpadok

Od konca roku 2008 zažil národný tím trojročné obdobie herného úpadku. Pod manažérom Diegom Maradonom, ktorý doviedol Argentínu k titulu Majstrov sveta ako hráč, sa jeho tím kvalifikoval na Majstrovstvá sveta 2010, kam si miesto zabezpečili až v poslednom kvalifikačnom kole, kde zdolali Uruguaj 1:0. Maradona bol kritizovaný za svoje strategické rozhodnutia, medzi ktoré patrilo aj dávanie Messiho do zostavy mimo svojej obľúbenej pozície. V ôsmich kvalifikačných zápasoch pod Diegom Maradonom strelil Messi iba jeden gól, a to pri víťazstve Argentíny nad Venezuelou 4:0. Počas zápasu hranom 28. marca 2009 si po prvýkrát obliekol dres s číslom 10, pretože Riquelme ukončil reprezentačnú kariéru. Celkovo strelil Messi štyri góly v osemnástich kvalifikačných zápasoch. Pred začiatkom turnaja navštívil Maradona Messiho v Barcelone a ukázal mu jeho taktické plány; Messimu načrtol formáciu 4-3-1-2, kde by on hral na pozícii pred útočníkmi, na pozícii playmakera, ktorá bola jeho preferovaná pozícia od detstva.
Napriek nepodarenej kvalifikácii bola Argentína považovaná za uchádzačov na titul Majstra sveta v Juhoafrickej Republike. Na začiatku turnaja sa nová formácia ukázala byť účinná; Messi počas otváracieho zápasu s Nigériou vyslal najmenej štyri pokusy na bránu, avšak brankár Nigérie ho vychytal, čo viedlo k výhre 1:0. Počas ďalšieho zápasu s Južnou Koreou sa podieľal na všetkých štyroch góloch svojho tímu, pri výhre 4:1. Keďže mala Argentína v poslednom zápase istý postup do vyraďovacej časti, väčšina hráčov zostala na lavičke, ale Messi údajne odmietol ostať medzi náhradníkmi. Po prvýkrát si obliekol kapitánsku pásku pri výhre 2:0 nad Gréckom; ako ústredný hráč tímu sa podieľal na druhom góle Argentíny, čím skončili na prvom mieste v skupine. V osemfinále porazili Mexiko 3:1, kde Messi asistoval pri prvom góle.
Argentína vypadla vo štvrťfinále proti Nemecku, v rovnakej časti turnaja a s rovnakým súperom ako pred štyrmi rokmi. Prehra 4:0 bola najväčšia od roku 1974. FIFA následne zvolila Messiho za jedného z 10 najlepších hráčov na turnaji. Po návrate domov bol Messi dosť kritizovaný. Keďže bol vnímaný ako najlepší hráč na svete, očakávalo sa, že privedie Argentínu k titulu, rovnako ako to urobil Diego Maradona v roku 1986, avšak nedokázal zopakovať výkony, ktoré predvádzal v Barcelone za národný tím, čo viedlo k obvineniam, že sa nezaujíma o svoju krajinu tak ako o klub.
Maradonu po turnaji nahradil Sergio Batista, ktorý doviedol Argentínu k Olympijskému zlatu v roku 2008. Batista publikoval, že poskladá tím okolo Messiho, kde ho nasadí ako falošnú deviatku v rozostavení 4-3-3, tak ako hral aj v Barcelone. Hoci strelil Messi rekordných 53 gólov počas sezóny 2010/2011 za Barcelonu, za Argentínu neskóroval v oficiálnych zápasoch od marca 2009. Napriek zmene taktiky, jeho gólové suchoty pokračovali aj počas Copa América 2011, ktoré hostila Argentína. Ich prvé dva zápasy s Bolíviou a Kolumbiou skončili remízami. Média a fanúšikovia začali hovoriť, že si nerozumie dobre s útočníkom Carlesom Tévezom, ktorý sa tešil veľkej popularite v Argentíne; Messi bol následne vypískaný jeho vlastnými fanúšikmi po prvýkrát v kariére. Počas ďalšieho zápasu, ktorý bol rozhodujúci, s Tévezom na lavičke, predviedol Messi dobre ohodnotený výkon, keď v zápase s Kostarikou pri výhre 3:0 asistoval na dva góly. Vo štvrťfinále proti Uruguaju sa zápas skončil remízou 1:1, s Messiho asistenciou, avšak Argentína vypadla v penaltovom rozstrele (4:5).

2011 - 2013: Prevzatie kapitánskej pásky

Po neúspešných výkonoch Argentíny na Copa América bol Batista nahradený Alejandrom Sabellom. Po jeho príchode v auguste 2011 sa stal Messi kapitánom tímu a druhým kapitánom sa stal Javier Mascherano. Messi pokračoval vo vedení tímu ako najlepší hráč, zatiaľčo Mascherano plnil vodcovskú úlohu v tíme. Pri prebudovaní tímu nechal Sabella Téveza odstrániť z tímu a priviedol hráčov, ktorý s Messi vyhrali na mládežníckych úrovniach Majstrovstvá sveta a Olympijské hry. Teraz hral Messi v tíme voľného hráča. Gólové suchoty ukončil 7. októbra počas prvého zápasu kvalifikácie na Majstrovstvá sveta proti Čile, čo bol jeho prvý oficiálny gól za Argentínu po dva a pol roku.
Pod Sabellom sa jeho gólová úspešnosť drasticky zväčšila; doteraz strelil 17 gólov v 61 zápasoch pod minulými manažérmi, a počas nasledujúcich troch rokov strelil 25 gólov v 32 zápasoch. V roku 2012 strelil za Argentínu 12 gólov v 9 zápasoch, čím vyrovnal rekord Gabriela Batistutu v počte gólov za jeden kalendárny rok. Prvý hattrick za Albiceleste prišiel 29. februára 2012 v priateľskom zápase proti Švajčiarsku, čo nasledovalo ďalšími dvoma hattrickmi v priebehu roka a pol proti Brazílii a Guatemale. Messi pomohol tímu k zaisteniu si miestenky na Majstrovstvá sveta 2014 víťazstvom 5:2 nad Paraguajom, dňa 10. septembra 2013; asistoval na jeden gól a strelil ďalšie dva z penált, čím sa stal s 37 gólmi za Argentínu druhým najlepším strelcom v histórii po Batistutovi. Celkovo strelil 10 gólov v 14 zápasoch počas kvalifikácie. Vďaka zlepšeným výkonom, jeho väzba s krajanmi narastala, a postupne ho argentínčania začali vnímať priaznivejšie.

2014 - 2015: Finále Majstrovstiev sveta a finále Copa América

Pred začiatkom Majstrovstiev sveta v Brazílii boli obavy z Messiho formy, keďže sezónu v Barcelone ukončil neúspešne a so zraneniami. Avšak na začiatku turnaja chytil skvelú formu, keď sa stal mužom zápasu v prvých štyroch zápasoch. V jeho prvom zápase na Majstrovstvách sveta v roli kapitána doviedol mužstvo k víťazstvu 2:1 nad Bosnou a Hercegovinou; pomohol vytvoriť vlastný gól Seada Kolašinaca a strelil víťazný gól zápasu, keď predribbloval cez troch hráčov, čo bol jeho prvý gól na Majstrovstvách sveta od jeho debutu na tomto turnaji pred ôsmimi rokmi. V druhom zápase proti Iránu strelil jediný a zároveň víťazný gól zápasu v nadstavenom čase z 23 metrov, čím zabezpečil mužstvu postup do vyraďovacej fázy. V poslednom zápase skupiny proti Nigérií (3:2 víťazstvo) strelil dva góly (druhý gól bol z priameho kopu), čím skupinu ukončili na prvom mieste. V osemfinále proti Švajčiarsku asistoval pri výhre 1:0 na víťazný gól v nadstavenom čase. Vo štvrťfinále zdolali Belgicko 1:0, čím sa prebojovali do semifinále Majstrovstiev sveta po prvýkrát od roku 1990. V semifinále proti Holandsku (0:0 po predĺžení) si vybojovala Argentína postup do finále cez penaltový rozstrel, ktorý vyhrali 4:2, v ktorom Messi pomohol prvou premenenou penaltou.
Finále, ktoré sa označovalo ako Messi verzus Nemecko, teda najlepší hráč na svete proti najlepšiemu tímu, bolo reprízou finále z Majstrovstiev sveta 1990 s Diegom Maradonom. Do prvej polhodiny zápasu začal Messi akciu, ktorá skončila gólom, ale nebol uznaný pre offside. Zahodil niekoľko šancí na strelenie gólu, najmä na začiatku druhého polčasu, keď jeho neúnavne úsilie smerovalo ďaleko od brány. Striedajúci hráč Mario Götze strelil gól v 113. minúte, čím Nemecko získalo po výhre 1:0 v predĺžení titul Majstra sveta. V závere turnaja získal ocenenie Zlatá lopta pre najlepšieho hráča turnaja. Okrem toho, že bol na delenom treťom mieste najlepších strelcov, so štyrmi gólmi a tromi asistenciami, vytvoril najviac šancí, skompletizoval najviac dribblingov a vyprodukoval najviac prienikových prihrávok do pokutového územia. Avšak, tento výber bol kritizovaný kvôli nestrieľaniu gólov vo vyraďovacej časti; Prezident FIFA, Sepp Blatter, vyjadril rozčarovanie, zatiaľčo Maradona uviedol, že Messi bol nezaslúžene vybraný, len kvôli marketingovým účelom.
Ďalšie finálové vystúpenie, Messiho tretie v kariére bolo na Copa América 2015 v Čile. Pod vedením bývalého barcelonského trénera Gerarda Morena vstupovala Argentína do turnaja ako hlavný favorit na titul, vďaka druhému miestu na minuloročných Majstrovstvách sveta. Počas otváracieho zápasu proti Paraguaju viedli do polčasu 2:0, ale do konca zápasu stratili náskok a remizovali 2:2; Messi strelil gól z penalty, čo bol jeho jediný gól na celom turnaji. Po výhre 1:0 nad obhajcami titulu Uruguajom, odohral v poslednom zápase skupiny proti Jamajke, s výhrou 1:0, 100. zápas za národný tím, čím sa stal len piatym argentínčanom, ktorý dosiahol túto métu.  V 100. zápase mal na konte za Argentínu 46 gólov, z čoho 22 prišli v oficiálnych súťažných zápasoch.
Argentína postupovala do vyraďovacej časti ako víťaz skupiny. Vo štvrťfinále proti Kolumbii si vytvorili mnoho šancí, vrátane Messiho hlavičky, avšak ani jeden pokus neskončil za brankárom Kolumbie, čo viedlo k pokutovým kopom, ktoré Argentína vyhrala 5:4, s Messiho prvým premeneným pokutovým kopom. V semifinále proti Paraguaju Messi exceloval ako tvorca hry, keď asistoval na tri góly a pomohol vytvoriť ďalšie tri góly pri výhre 6:1, vďaka čomu dostal ovácie od súperových fanúšikov. Argentína odštartovala finále proti Čile ako favorit, čo ukázali aj stávkové kancelárie, avšak prehrali po penaltovom rozstrele 4:1, keď po predĺžení bolo 0:0. Messi čelil agresívnej hre súpera naňho, čo bolo vidieť aj keď mu vyzuli kopačku počas behu, vďaka čomu hral pod jeho štandard, hoci bol jediným argentínčanom, ktorý úspešne premenil svoju penaltu. Na konci turnaja mal údajne získať cenu pre najcennejšieho hráča na turnaji, ale túto cenu odmietol. Keďže Argentína nezískala trofej už od roku 1993, zvrhla sa Messiho veľká kritika zo strany argentínskych medií a fanúšikov.

2016: Copa América Centenario, ukončenie reprezentačnej kariéry a návrat

Messiho účinkovanie na Copa América Centenario bolo spočiatku ohrozené, keďže 27. mája 2016 v prípravnom zápase proti Hondurasu (1:0 výhra) utrpel poranenie chrbta. Neskôr vydali vyhlásenie, že v bedrovej oblasti utrpel hlboké modriny. 6. júna bol v otváracom zápase proti Čile (2:1 výhra) ponechaný len na lavičke náhradníkov, kvôli obavám o jeho kondíciu. V druhom zápase proti Paname (5:0 výhra) ho Gerardo Martino opäť nepostavil do základnej zostavy, avšak v 61. minúte prišiel z lavičky, keď nahradil Augusta Fernándeza a za 19 minút sa mu podarilo streliť hattrick, a taktiež zohral dôležitú úlohy pri góle na 5:0, ktorý strelil Sergio Agüero, čím sa Argentína dostala do vyraďovacej fázy. V tomto zápase bol označený za muža zápasu.
18. júna 2016 sa stal opäť mužom zápasu vo štvrťfinále proti Venezuele (4:1 výhra), keď asistoval na dva góly a jeden sám strelil, čím vyrovnal rekord Gabriela Batistutu s 54 gólmi v počte gólov za Argentínsky národný tím. Tento rekord prekonal o tri dni neskôr v semifinále proti Spojeným štátom (4:0 výhra), kde taktiež asistoval na dva góly, čím pomohol Argentíne dostať sa do finále tejto súťaže druhý rok po sebe, a opäť bol zvolený mužom zápasu. 
26. júna sa začalo opakované minuloročné finále proti Čile, avšak Argentína opäť prehrala po pokutových kopoch, po tom čo v riadnom hracom čase zápas skončil 0:0. Navyše Messi nepremenil svoju penaltu. Táto finálová porážka bola Messiho treťou v rade vo veľkých turnajoch, a celkovo štvrtá. Po zápase Messi oznámil, že ukončuje medzinárodnú kariéru. Začal, "Urobil som čo som mohol. Národný tím pre mňa skončil, rozhodol som sa." Tréner Čile, Juan Antonio Pizzi, po zápase povedal: "Moja generácia ho nemôže porovnávať s Maradonom, kvôli tomu, čo Maradona urobil pre futbal v Argentíne. Avšak myslím si, že najlepší hráč na svete hral dnes tu v Spojených štátoch." Messi ukončil turnaj ako druhý najlepší strelec za Eduardom Vargasom, keď strelil päť gólov. Mal však najviac asistencii (4), a taktiež vyhral najviac ocenení muža zápasu (3); vďaka tomu bol menovaný do tímu turnaja, avšak nezískal Zlatú loptu pre najlepšieho hráča turnaja, lebo ju získal Alexis Sánchez.

"Neodchádzaj, Leo"

Po jeho oznámení o ukončení reprezentačnej kariéry začala v Argentíne kampaň, aby zmenil názor o svojom odchode. Keď tím pristál v Buenos Aires, fanúšikovia ho vítali znakmi a transparentami s názvami ako ,,Neodchádzaj, Leo".  Argentínsky prezident Mauricio Macri vyzval Messiho, aby svoje rozhodnutie neuponáhľal, keď povedal: "Máme to šťastie, je to životná pocta, dar od Boha, že máme najlepšieho hráča na svete v našej krajine...Lionel Messi je najväčšia vec, ktorú máme v Argentíne, a preto sa musíme o neho postarať." Starosta mesta Buenos Aires, Horacio Rodríguez Larreta, odhalil v hlavnom meste Messiho sochu, aby ho presvedčil, aby znovu zvážil ukončenie reprezentačnej kariéry. Na sociálnych sieťach sa NoTeVayasLeo [špan. NeodchádzajLeo] stal globálnou trendovou témou a dokonca aj zoznamom skladieb na Spotify. Kampaň pokračovala aj v uliciach a na námestiach argentínskeho hlavného mesta, kde sa 2. júla približne 50 000 fanúšikov vydalo ku Obelisku v Buenos Aires s použitím rovnakých sloganov ,,Neodchádzaj, Leo".

Návrat

Len týždeň po tom, čo oznámil ukončenie reprezentačnej kariéry začali argentínske noviny La Nación uvádzať, že začal uvažovať o hraní za Argentínu už v septembri v kvalifikácii na Majstrovstvá sveta 2018. 12. augusta sa potvrdilo, že Messi zmenil svoje rozhodnutie ukončiť reprezentačnú kariéru a bol zaradený do mužstva pre nadchádzajúce kvalifikácie na Majstrovstiev sveta vo futbale 2018. 1. septembra 2016, pri jeho prvom zápase po návrate, strelil jediný gól pri víťazstve 1:0 nad Uruguajom v kvalifikácii na Majstrovstvá sveta 2018.
28. marca 2017 bol Messi suspendovaný na najbližšie štyri zápasy za urážky na postranného rozhodcu v zápase proti Čile hranom 23. marca 2017. Bola mu taktiež udelená pokuta 10 000 švajčiarskych frankov (približne 9000 €). Dňa 5. mája 2017 odvolala FIFA zákaz Messimu nehrať v štyroch zápasoch a pokutu 10 000 švajčiarskych frankov po odvolaní argentínskej futbalovej federácie, čo znamenalo, že mohol hrať zvyšné zápasy v kvalifikácii na Majstrovstvá sveta. Účasť Argentíny na Majstrovstvách sveta 2018 bola ohrozená, keďže pred posledným zápasom v kvalifikácii boli v skupine šiesty, a postupovať môžu len piati, čo znamenalo, že sa po prvýkrát nemuseli kvalifikovať na záverečný turnaj do roku 1970. 10. októbra 2017 doviedol Messi svoju krajinu na Majstrovstvá sveta, keď vo veľmi dôležitom poslednom kole dokázal streliť hattrick, a tak Argentína porazila Ekvádor 3:1 vonku. Messiho tri góly v zápase ho doviedli k pozícii najlepšieho strelca v kvalifikáciách na Majstrovstvá sveta v histórii CONMEBOL spoločne s Luisom Suárezom, keď ich obaja strelili už 21. Prekonali predošlý rekord, ktorý držal jeho krajan Hernán Crespo.

2018: Majstrovstvá sveta

V nadväznosti na ich kvalifikáciu, ktorú zachránil Messi, neboli očakávania na Majstrovstvách sveta celkom vysoké, čo s potvrdilo aj v prípravnom zápase v marci 2018, keď tím bez Messiho, ktorý bol zranený, prehral so Španielskom 6:1. Pred začiatkom turnaja začali média špekulovať o tom, či to budú pre Messiho posledné Majstrovstvá sveta. V otváracom zápase skupiny proti Islandu 16. júna, nepremenil potenciálnu víťaznú penaltu a zápas tak skončil remízou 1:1. V druhom zápase Argentíny na Majstrovstvách sveta hranom 21. júna, prehrali s Chorvátskom 3:0. Po zápase hovoril argentínsky tréner Jorge Sampaoli o nedostatku kvality v tíme obklopujúcom Messiho, „realita argentínskeho mužstva zahaluje jeho [Messiho] genialitu“. Messi mal len 49 dotykov z loptou a len dvakrát sa dostal do pokutového územia Chorvátska. Sampaoli uviedol: "jednoducho sme mu nevedeli dať prihrávku, ktorá by mu pomohla vytvoriť situácie na ktoré je zvyknutý. Pracovali sme na tom, aby sme mu dali loptu, avšak súper tiež tvrdo pracoval, aby mu zabránil získať loptu. Prehrali sme tento súboj." Chorvátsky záložník Luka Modrić taktiež po zápase uviedol, že "Messi je neuveriteľný hráč, ale nemôže všetko robiť sám."
V záverečnom zápase skupiny proti Nigérii, hranom 26. júna, strelil Messi otvárací gól pri výhre 2:1, čím sa stal len tretím hráčom po Diegovi Maradonovi a Gabrielovi Batistutovi, ktorý skóroval na troch rôznych Majstrovstvách sveta; a stal sa taktiež prvým hráčom, ktorý strelil gól na Majstrovstvách sveta ako teenager, v dvadsiatich a taktiež v tridsiatich rokoch. Tento gól, ktorý bol uchádzačom ako jeden z najkrajších gólov na turnaji, prišiel po dlhej prihrávke zo stredu ihriska, loptu si spracoval počas behu stehnom a svojou slabšou pravačkou strelil gól. Argentína skončila v skupine na druhom mieste za Chorvátskom. V osemfinále, hranom 30. júna, narazila Argentína na budúcich šampiónov Francúzov, avšak tím okolo Messi prehral 4:3, čo viedlo k vypadnutiu zo šampionátu; v tomto zápase si Messi pripísal dve asistencie. S dvomi asistenciami v poslednom zápase sa stal Messi prvým hráčom, ktorý vyprodukoval asistenciu na posledných štyroch Majstrovstvách sveta, a taktiež sa stal prvým hráčom, ktorý asistoval na dva góly v jednom zápase Argentíny od čias Diega Maradonu, ktorému sa to podarilo v roku 1986 proti Južnej Kórei.
Následne po turnaji Messi neučínkoval v priateľských zápasoch Argentíny proti Gueatemale a Kolumbii, hraných v septembri 2018, a uviedol, že je nepravdepodobné, aby zastupoval národný tím po zvyšok kalendárneho roka. Absencia Messiho v národnom tíme a jeho pokračujúce zlyhanie v získaní titulu s Argentínou vyvolali v médiách špekulácie, že by Messi mohol opäť odísť z medzinárodného futbalu. V marci 2019 bol však opäť nominovaný do Argentínskeho tímu na prípravné zápasy proti Venezuele a Maroku, ktoré sa mali hrať neskôr v rovnakom mesiaci. 22. marca sa vrátil k reprezentovaniu národného tímu k zápasu proti Venezuele, avšak prehrali 3:1.

2019: Copa América

21. mája 2019 bol Messi nominovaný trénerom Lionelom Scalonim do 23 členného tímu na Copa América 2019. 19. júna, v druhom zápase skupiny proti Paraguaju strelil gól z penalty a zápas skončil remízou 1:1. Následná prehra Argentíny v semifinále proti Brazílii 2:0 (2. júla), vyvolala Messiho rozčúlenie, keďže sa ostro vyjadril k rozhodcom, ktorý pískali tento zápas. 6. júla, v zápase o tretie miesto proti Čile, vytvoril otvárací gól Sergia Agüera a pomohol tímu vyhrať zápas 2:1, čím pomohol Argentíne získať bronzovú medailu; avšak, v 37. minúte dostal červenú kartu spoločne s Gary Medelom, po tom čo sa s ním zapojil do hádky. Po zápase si odmietol prevziať medailu a v rozhovore uviedol, že "nechcem byť súčasťou tejto korupcie." Messi sa neskôr ospravedlnil za svoje vyjadrenia, avšak od CONMEBOL-u dostal pokutu 1500$ a zákaz hrania v jednom zápase, čo znamenalo, že sa nezúčastní kvalifikácie na Majstrovstvá sveta. Dňa 2. augusta dostal Messi od CONMEBOL-u trojmesačný zákaz hrania futbalu za národný tím a taktiež pokutu 50 000$  za jeho vyjadrenia na rozhodcov; tento zákaz znamená, že bude chýbať v prípravných zápasov proti Čile, Mexiku a Nemecku v septembri a októbri.

V populárnej kultúre

Podľa France Football bol Messi v piatich zo šiestich rokov medzi rokmi 2009 - 2014 svetovo najlepšie plateným futbalistom; stal sa prvým hráčom, ktorý prekročil hranicu 40 miliónov €, keď v roku 2013 zarobil 41 miliónov €, a taktiež aj hranice 50-60 miliónov €, keď v roku 2014 zarobil 65 miliónov €. Messi sa umiestnil na druhom mieste na zozname najvyššie platených športovcov na svete, podľa Forbes, (po Cristianovi Ronaldovi) s príjmom 73,8 miliónov € v rokoch 2015-2016. V roku 2018 sa stal prvým hráčom, ktorý prekonal hranicu 100 miliónov € za kalendárny rok, keď si zarobil 126 miliónov € v kombinovanom príjme z platov, bonusov a doložiek. Forbes ho označil za najlepšie plateného atléta za rok 2019. Od roku 2008 je najlepšie plateným hráčom v Barcelone. Podpisom novej zmluvy v roku 2017 zarobí v Barcelone 605 000€ týždenne z platu. Barcelonu mu taktiež zaplatila podpisový bonus vo výške 54 miliónov €. Jeho výkupná klauzula je stanovená na 700 miliónov €.
Okrem platu a bonusov veľká časť jeho príjmu pochádza z doložiek; Spoločnosť SportsPro ho preto od začiatku svojho výskumu v roku 2010 každoročne uvádza ako jedného z najvyhľadávanejších športovcov na svete. Jeho hlavným sponzorom od roku 2006 je športová spoločnosť Adidas. Od roku 2008 mal dlhoročnú podpísanú kolekciu topánok Adidas F50, a v roku 2015 sa stal prvým futbalistom, ktorý dostal vlastnú značku Adidas topánok, Adidas Messi. Od roku 2017 nosí Messi najnovšie verzie kopačiek Adidas Nemeziz.
Ako obchodná entita bol Messi marketingovou značkou výlučne kvôli jeho talentu a úspechoch ako hráča, na rozdiel od pravdepodobne príťažlivejších hráčov ako sú Cristiano Ronaldo a David Beckham. Na začiatku svojej kariéry tak viedol hlavne sponzorské zmluvy so spoločnosťami, ktoré využívajú športovo orientovaný marketing, ako sú Adidas, Pepsi a Konami. Od roku 2010 sa súčasne s jeho zvýšenými úspechmi ako hráča rozšírila jeho marketingová výzva, čo viedlo k dlhodobým podporným obchodom s luxusnými značkami Dolce & Gabbana a Audemars Piguet. Messi je okrem iných spoločností aj veľvyslancom globálnej značky pre spoločnosti Gillette, Turkish Airlines, Ooredoo a Tata Motors. Okrem toho bol Messi hlavnou tvárou série videohier spoločnosti Konami, Pro Evolution Soccer, kde sa objavil na obálkach hry PES 2009, PES 2010, PES 2011 a PES 2020. Následne podpísal zmluvu s konkurenčnou spoločnosťou EA Sports, kde sa stal hlavnou tvárou série FIFA, a v nej sa ukázal na štyroch po sebe idúcich obaloch hry medzi sériami FIFA 13 až FIFA 16. Jeho gólová oslava  ‘ruky k nebesiam ‘ sa prvýkrát objavila vo FIFA 14.
Globálna popularita a vplyv Messiho sú dobre zdokumentované. V rokoch 2011 a 2012 bol v Time zaradený do Time 100, čo je ročný zoznam najvplyvnejších ľudí na svete. Jeho fanúšikovská základňa na webe sociálnych médií Facebook patrí medzi najväčšie zo všetkých verejných činiteľov: do siedmich hodín od jeho založenia apríli 2011 mala jeho stránka na Facebooku takmer sedem miliónov sledovateľov a do novembra 2013 sa stal druhým športovcom po Cristianovi Ronaldovi, ktorého sledovalo 50 miliónov ľudí. Na Instagrame má celkovo 133 miliónov sledovateľov, čím je druhým najsledovanejším športovcom po Cristianovi Ronaldovi. Podľa prieskumu spoločnosti Repucom z roku 2014 zameraného na výskum v oblasti športu na 15 medzinárodných troch bol Messi známy 87% respondentov z celého sveta, z ktorých ho 78% vnímalo priaznivo, čím sa z neho stal druhý najuznávanejší hráč na svete za Ronaldom a najobľúbenejší zo všetkých súčasných hráčov.
Ďalšie udalosti ilustrujú prítomnosť Messiho v populárnej kultúre. V marci 2013 sa v Japonsku predala zlatá replika jeho ľavej nohy s hmotnosťou 25 kg v hodnote 4,76 milióna €, aby získala finančné prostriedky pre obete zemetrasenia a cunami v Tóhoku v roku 2011. Reklama Turkish Airlines z roku 2013 v hlavnej úlohe s Messim, v ktorej sa zúčastňuje na selfie-súťaži s vtedajšou hviezdou Los Angeles Lakers Kobem Bryantom, bola najsledovanejšou reklamou na YouTube v roku jej vydania, mala 137 miliónov zobrazení a následne bola odhlasovaná za najlepšiu reklamu z desaťročia 2005 - 2015 na pamiatku založenia YouTube.  World Press Photo vybrala v roku 2014 ako najlepšiu športovú fotografiu z "finálového zápasu", kde bol Messi tvárou v tvár trofeji Majstra sveta pri prehre Argentíny na Majstrovstvách sveta. Messi, dokumentárny film o jeho živote natočený režisérom Álexom de la Iglesiom mal premiéru na filmovom festivale v Benátkach v roku 2014. Puma narodená v zoo v Saransku (Rusko) v roku 2015 pomenovaná Messi, sa stala populárnou na sociálnych sieťach, kvôli jej menu po hráčovi.

Rodina a vzťahy

Od roku 2008 je Messi vo vzťahu s Antonellou Roccuzzo, ktorá je taktiež z Rosaria. Pozná sa s ňou od piatich rokov, keďže je sesternicou jeho najlepšieho kamaráta z detstva, Lucasa Scagliu, ktorý je tiež futbalista. Po tom čo tento vzťah držal Messi rok v tajnosti sa prvýkrát o ňom vyrozprával v rozhovore v roku 2009.
Messi a Roccuzzo majú troch synov: Thiago (narodený 2012), Mateo (narodený 2015), Ciro (narodený 2018). Na oslavu prvého tehotenstva svojej partnerky si Messi dňa 2. júna 2012 v zápase proti Ekvádoru pri výhre 4:0 umiestnil loptu pod dres. Thiago sa narodil 2. novembra 2012 s Messiho účasťou na pôrode, pretože Barcelona mu dala povolenie vynechať tréningy. Na svoju stránku na Facebooku oznámil príchod svojho syna, kde napísal, "Dnes som najšťastnejší muž na svete, narodil sa mi syn a ďakujem Bohu za tento darček!". Thiagove meno a odtlačok rúk si nechal vytetovať na ľavé lýtko. V apríli 2015 potvrdil Messi na svojom Facebooku ďalšie narodenie dieťaťa. Vynechal tréning pred zápasom proti Atléticu Madrid, keď sa zúčastnil narodenia svojho druhého syna, Matea, ktorý sa narodil 11. septembra 2015 v Barcelone. 30. júna 2017 sa s Roccuzzo oženil v luxusnom hotely zvanom Hotel City Center v Rosariu s okolo 260 pozvanými hosťami na svadbe. 15. októbra 2017 jeho žena oznámila prostredníctvom Instagramu, že čakajú tretie dieťa. 10. marca 2018 sa Messi nezúčastnil zápasu proti Málage, kvôli narodeniu Cira.
Messi si užíva blízky vzťah s jeho najbližšími rodinnými príslušníkmi, obzvlášť s matkou Celiou, ktorej tvár si nechal vytetovať na jeho ľavé rameno. Jeho otec Jorge je jeho agentom od 14. rokov a starší brat Rodrigo sa stará o jeho denný rozvrh a publicitu. Jeho matka a ďalší brat Matías riadili jeho charitatívnu organizáciu, Nadáciu Lea Messiho, a starali sa o osobné a profesionálne záležitosti v Rosariu.
Od odchodu do Španielska v 13. rokoch si Messi stále udržuje blízky vzťah s rodným mestom Rosariom, dokonca si zachoval aj rodný prízvuk. Vlastnil starý dom svojej rodiny, aj keď už dlho zostal prázdny; udržiava podkrovný byt v exkluzívnej obytnej budove pre svoju matku, ako aj rodinnú budovu mimo mesta. Raz, keď trénoval s národným tímom v Buenos Aires, si urobil hneď po tréningu trojhodinovú cestu autom do Rosaria, aby si dal večeru so svojou rodinou, strávil noc s nimi a nasledujúci deň sa vrátil do Buenos Aires v čas na tréning. Messi udržiava denný kontakt po telefóne a SMS správami s malou skupinou dôverníkov v Rosariu, z ktorých väčšina bola jeho spoluhráčmi v „Mašine 87“ v Newell's Old Boys. V súčasnosti žije v dedine Castelldefels neďaleko Barcelony. Aj keď je považovaný za muža jedného klubu, tak už dlho plánuje vrátiť sa do Rosaria, kde by ukončil svoju hráčsku kariéru v tíme Newell's. Po prestupe do Barcelony bol s Newell's v zlom stave, ale do roku 2012 sa ich verejné spory skončili, keď Newell's uzavrel svoje spory s Messim, a dokonca vydal svojmu novorodenému synovi členskú kartu v klube.

Filantropia

Počas svojej kariéry sa Messi angažoval v charitatívnom úsilí zameranom na zraniteľné deti, čo je záväzok, ktorý sčasti vyplýva zo zdravotných ťažkostí, ktorým čelil vo svojom vlastnom detstve. Od roku 2004 prispel svojím časom a financiami do Detského fondu OSN (UNICEF), organizácie, s ktorou má Barcelona tiež silné združenie. Messi od svojho vymenovania v marci 2010 pôsobil ako veľvyslanec dobrej vôle UNICEF, o štyri mesiace neskôr dokončil svoju prvú poľnú misiu pre túto organizáciu, keď odišiel na Haiti, aby po nedávnom zemetrasení pritiahol povedomie verejnosti o nešťastí detí v krajine. Na oslavu prvých narodenín jeho syna boli Messi a Thiago v novembri 2013 súčasťou reklamnej kampane na zvýšenie povedomia o úmrtnosti znevýhodnených detí.
Okrem práce s UNICEF založil Messi aj svoju vlastnú charitatívnu organizáciu Nadáciu Lea Messi, ktorá podporuje prístup k zdravotnej starostlivosti, vzdelávaniu a športu pre deti. Bola založená v roku 2007 po návšteve v Bostone, kde Messi zaplatil nemocnici pre nevyliečiteľne choré deti, čo s ním rezonovalo do tej miery, že sa rozhodol investovať časť svojich príjmov do spoločnosti. Messi prostredníctvom svojej nadácie udeľuje výskumné granty, financuje lekárske vzdelávanie a investuje do rozvoja zdravotníckych stredísk a projektov v Argentíne, Španielsku a inde na svete. Okrem svojich vlastných aktivít zameraných na získavanie finančných prostriedkov, ako sú jeho globálne futbalové zápasy „Messi a Priatelia“, jeho nadácia dostáva finančnú podporu od rôznych spoločností, ktorým v dohodách o schválení pridelila svoje meno, pričom hlavným sponzorom bola spoločnosť Adidas.
Messi tiež investoval do mládežníckeho futbalu v Argentíne: finančne podporuje futbalový klub Sarmiento so sídlom v štvrti Rosario, kde sa narodil, zaviazal sa v roku 2013 k obnove svojich zariadení a inštalácii ihrísk za každého počasia a financoval správu niekoľkých mladých hráčov v Newell's Old Boys a konkurenčnom klube Rosario Central, ako aj v River Plate a Boca Juniors v Buenos Aires. V chlapčenskom klube Newell's Old Boys financoval v roku 2012 výstavbu novej telocvične a internátu v štadióne klubu pre mládežnícku akadémiu. Jeho bývalý tréner mládeže v Newell's, Ernesto Vecchio, je zamestnaný v Nadácii Lea Messiho ako skaut talentov pre mladých hráčov. Dňa 7. júna 2016 Messi vyhral súd, kvôli urážke na cti proti novinám La Razón a získal náhradu škody vo výške 65 000 €, ktorú daroval charite Médecins Sans Frontières.

Daňový únik

Messiho finančne záležitosti boli predmetom vyšetrovania v roku 2013 pre podozrenie z daňových únikov. Spoločnosti Offshore v daňových rajoch Uruguaja a Belize sa v rokoch 2007 až 2009 použili na to, aby sa vyhli daniam vo výške 4,1 milióna € súvisiacim so zárobkami zo sponzorstva. Nesúvisiaca spoločnosť Shell v Paname, založená v roku 2012, bola následne označená ako spoločnosť patriaca do Messiho spoločnosti k úniku údajov Panamských dokumentov. Messi, ktorý sa dovolával neznalosti údajného systému, v auguste 2013 dobrovoľne zaplatil nedoplatky vo výške 5,1 milióna €. Dňa 6. júla 2016 boli Messi a jeho otec uznaní vinnými z daňových podvodov a boli odsúdení na 21 mesiacov odňatia slobody a boli im uložené pokuty vo výške 1,7 milióna € a 1,4 milióna €. Tvárou v tvár sudcovi povedal: „Hrám len futbal. Podpisujem kontrakty, pretože verím môjmu otcovi a právnikom, ktorý sa starajú o tieto veci."